Document ID: 32000R2107

Komission asetus (EY) N:o 2107/2000,
annettu 4 päivänä lokakuuta 2000,
interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetusta asetuksesta (EY) N:o 824/2000 poikkeamisesta interventioon markkinointivuonna 2000/2001 tarjottavien tiettyjen viljojen enimmäiskosteuspitoisuuden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 5 artiklan,
sekä katsoo seuraavaa:
(1) Interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19 päivänä huhtikuuta 2000 annetussa komission asetuksessa (EY) N:o 824/2000(3) vahvistetaan viljan enimmäiskosteuspitoisuudeksi 14,5 prosenttia sekä interventiohinnan alennustaulukko viljalle, jonka kosteuspitoisuus ylittää 14 prosenttia.
(2) Joidenkin viljojen sato on eräillä alueilla kärsinyt erityisistä sääolosuhteista, joiden vuoksi sadon kosteuspitoisuus on tavanomaista korkeampi ja ylittää interventioon saattamiseksi vaadittavan enimmäispitoisuuden.
(3) Koska edellä kuvattu tilanne saattaa aiheuttaa suhteettomia markkinahinnan laskuja, on suotavaa antaa asianomaisten jäsenvaltioiden poiketa tavallista vehnää, ohraa ja ruista koskevasta kosteuspitoisuusvaatimuksesta ja laajentaa samalla hinnanalennustaulukkoa.
(4) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 824/2000 2 artiklan 2 kohdassa säädetään, jäsenvaltiot voivat vahvistaa markkinointivuonna 2000/2001 interventioon tarjottavan tavallisen vehnän, ohran ja rukiin enimmäiskosteuspitoisuudeksi 15 prosenttia. Tällaisessa tapauksessa sovelletaan liitteessä olevia hinnanalennuksia.
2. Jäsenvaltioiden, jotka päättävät soveltaa edellä 1 kohdassa säädettyä poikkeusta, on ilmoitettava siitä komissiolle ennen 1 päivää marraskuuta 2000.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä lokakuuta 2000.

Labels: 3
17
15